
	INSTITUTUL NAŢIONAL DE STATISTICĂ
DIRECŢIA JUDEŢEANĂ DE STATISTICĂ BRAŞOV
Str. 1 Mai, Nr. 47, Braşov
Telefon 0268-424 903,  fax 0268-475654
e-mail : tele@brasov.insse.ro
CUI 4443221
	


					 
   Nr. 1853 / 27.07.2026



A N U N Ţ


Având în vedere prevederile Hotărârii Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, Direcția Județeană de Statistică Brașov, organizează în data de 24.08.2026, ora 1000 la sediul instituției din Municipiul Brașov, Str. 1 Mai, nr. 47, jud. Brașov, concurs pentru ocuparea pe perioadă determinată, de la 01.09.2026 până la 30.06.2027, a unei funcții contractuale de execuție vacantă de Expert grad IA, post în afara organigramei Direcției Județene de Statistică Brașov, cu normă întreagă de 8 ore/zi, 40 de ore /săptămână, necesară derulării Grantului Eurostat nr.101250148 — 2025-RO-IFS2026 ”Ancheta Structurală în Agricultură (ASA) 2026”, 

Concursul constă în următoarele probe succesive:

1) selecția dosarelor de înscriere;
2) proba scrisă;
3) interviul.

Calendarul de desfășurare al concursului:

· depunere dosare de înscriere la concurs: 03.08 – 14.08.2026, inclusiv, de luni până joi, între orele 900 – 1500 și vineri, între orele: 900 – 1300, la sediul Direcției Județene de Statistică Brașov;
· selecţia dosarelor se va realiza în termen de 2 zile lucrătoare de la data expirării termenului de depunere a dosarelor;
· proba scrisă: 24.08.2026, ora 1000, la sediul Direcției Județene de Statistică Brașov;
· interviul: 26.08.2026, ora 1000, la sediul Direcției Județene de Statistică Brașov.

Comunicarea rezultatelor la fiecare probă a concursului se realizează prin afişare la sediul instituției şi pe pagina de internet a Direcției Județene de Statistică Brașov, în termen de o zi lucrătoare de la data finalizării fiecărei probe şi conţine atât punctajul obţinut, cât şi menţiunea "admis" sau "respins".
După afişarea rezultatelor obţinute la selecţia dosarelor, proba scrisă şi proba interviu, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise și a interviului.
Comunicarea rezultatelor la contestaţiile depuse se face prin afişare la sediul Direcției Județene de Statistică Brașov, precum şi pe pagina de internet a instituției, în termen de o zi lucrătoare de la expirarea termenului de depunere a contestaţiilor.
Rezultatele finale se afişează la sediul Direcției Județene de Statistică Brașov, precum şi pe pagina de internet a instituției, în termen de o zi lucrătoare de la data afişării rezultatelor soluţionării contestaţiilor pentru ultima probă, prin specificarea menţiunii „admis” sau „respins”.

Informaţii suplimentare se pot obţine la sediul Direcției Județene de Statistică Brașov, Mun. Brașov, Str. 1 Mai, nr. 47, Jud. Brașov, la Compartimentul Resurse Umane și Contabilitate, telefon 0720052399.
Persoana de contact: Adriana Gina VASILEVSCHI, adresă de e-mail: adriana.vasilevschi@brasov.insse.ro.

Dosarul de concurs va conține următoarele documente, conform art. 35 din H.G. 1336/2022:

a) formular de înscriere la concurs, conform modelului prevăzut la anexa nr. 2 din H.G. 1336/2022 (disponibil pe site și la sediu);
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) curriculum vitae, model comun european. 

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
Copiile de pe actele prevăzute la lit. b) -e), precum și copia certificatului de încadrare într-un grad de handicap, menționată în paragraful anterior, se prezintă însoţite de documentele originale, care se certifică cu menţiunea „conform cu originalul” de către secretarul comisiei de concurs.
Cazierul judiciar poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor și care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului, anterior datei de susţinere a probei scrise.
În situaţia în care candidaţii transmit dosarele de concurs la adresa de e-mail adriana.vasilevschi@brasov.insse.ro, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise. Transmiterea documentelor prin poşta electronică sau prin platformele informatice se realizează în format .pdf cu volum maxim de 1 MB, documentele fiind acceptate doar în formă lizibilă.

Condiții generale de participare la concursul pentru ocuparea pe perioadă determinată, a unui post contractual de execuție vacant, în afara organigramei, necesar derulării Grantului Eurostat nr.101250148 — 2025-RO-IFS2026 ”Ancheta Structurală în Agricultură (ASA) 2026”:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii.

Condiții specifice de participare la concursul pentru ocuparea postului vacant de Expert grad IA:

· studii universitare de licenţă absolvite cu diplomă, respectiv studii superioare de lungă durată, absolvite cu diplomă de licenţă sau echivalentă în domeniul: ştiinţe sociale, ştiinţe inginereşti, matematică şi ştiinţele naturii
· vechime în specialitate : minim 7 ani 
· cunoaşterea reglementărilor naţionale şi internaţionale în domeniul statisticii agriculturii
· abilități în operarea pe PC desktop și tablete
· cunoștințe de operare pe calculator Microsoft Office (Word, Excel) - nivel mediu

Verificarea cunoștințelor de operare pe calculator Microsoft Office (Word, Excel) – nivel mediu, se va realiza în cadrul probei scrise.

Abilităţi, calităţi şi aptitudini necesare:
· integritate
· atitudine pozitivă, pro-activă
· excelente calităţi de comunicare scrisă şi verbală
· capacitate de organizare, autodisciplină
· promovarea de înalte standarde etice şi profesionale
· persoană bine organizată
· disponibilitate de a se deplasa în teren

Bibliografia și tematica:
· Legea nr. 226/2009 privind organizarea şi funcționarea statisticii oficiale în România, cu modificările şi completările ulterioare
Tematica: Organizarea statisticii oficiale în România

· Regulamentul (UE) 2018/1091 al Parlamentului European şi al Consiliului din 18 iulie 2018 privind statisticile integrate referitoare la ferme şi de abrogare a Regulamentelor (CE) nr. 1166/2008 şi (UE) nr. 1337/2011
Tematica: Statistica structurilor agricole

· Regulamentul de punere în aplicare (UE) 2024/2914 al Comisiei din 25 noiembrie 2024 privind datele care trebuie furnizate pentru anul de referință 2026, în temeiul Regulamentului (UE) 2018/1091 al Parlamentului European și al Consiliului privind statisticile integrate referitoare la ferme, în ceea ce privește lista variabilelor și descrierea acestora
Tematica: Lista variabilelor și descrierea acestora

· Ancheta Structurală în Agricultură - Manualul operatorului statistic
Tematica: Scopul și obiectivele, unitatea de observare, capitolele 1, 2, 5, 8.
https://insse.ro/cms/files/chestionare/asa_2023/Manual-ASA2023.pdf

· Ancheta Structurală în Agricultură - Ghid completare chestionar electronic
Tematica: Unitatea de observare, capitolele 1, 2, 5, 8.
https://insse.ro/cms/files/chestionare/asa_2023/Instructiuni-completare-intrebari-chestionarelectronic-ASA2023.pdf

· Codul de bune practici al statisiticilor europene
Tematica: Codul de bune practice al statisticii europene
https://insse.ro/cms/files/eurostat/Codul_de_bune_practici_al_statisticilor_europene_2017.pdf

· Norme de confidentialitate a datelor statistice
Tematica: Confidențialitatea datelor statistice

https://insse.ro/cms/files/legislatie/norme%20de%20confidentialitate/Ordin_INS_722_2020_Norme_de_confidentialitate_a_datelor_statistice.pdf
· Utilizare Word și Excel
Tematica: word, excel
https://www.itlearning.ro/tutoriale-word-online-gratuite/
https://www.itlearning.ro/tutoriale-excel-online-gratuite/

Atribuțiile posturilor:
· Participă la testarea chestionarului electronic pentru colectarea datelor ;
· Centralizează disfuncționalitățile depistate la utilizarea aplicației informatice de colectare electronică a datelor și elaborează rapoarte pe care le transmite la nivel central;
· Asigură pregătirea tabletelor pentru colectarea datelor (inclusiv încărcarea aplicațiilor pentru colectarea datelor);
· Pregătește instrumentarul statistic (inclusiv tabletele), primit de la INS, necesar pentru colectarea datelor din teritoriu;
· Asigură distribuirea instrumentarului statistic (inclusiv tabletele), precum și preluarea acestora de la operatorii statistici după finalizarea colectării datelor;
· Elaborează programul de organizare şi efectuare a instructajelor cu operatorii statistici şi stabilesc termenele de realizare a acestora;
· Participă la instruirea operatorilor statistici din teritoriu pentru colectarea electronică a datelor în teritoriu;
· Asigură asistența tehnică operatorilor statistici din teritoriu pe întreaga perioadă de colectare a datelor în teritoriu;
· Monitorizează acțiunea de colectare electronică a datelor în teritoriu pentru ancheta structurală în agricultură;
· Asigură asistență metodologică pe întreaga perioadă de colectare a datelor;
· Analizează rapoartele generate de aplicația informatică de colectare a datelor pentru monitorizarea calității, acoperirii, ritmului de colectare etc;
· Împreună cu operatorii statistici rezolvă problemele apărute pe parcursul perioadei de colectare a datelor, atât din punct de vedere tehnic, cât și metodologic;
· Participă la validarea chestionarelor completate în aplicația de colectare a datelor, pe parcursul colectării acestora;
· Participă la prelucrarea și validarea datelor colectate și analizează datele validate la nivelul fiecărui județ;
· Asigură confidenţialitatea datelor şi utilizarea rezultatelor anchetei numai în scopuri statistice;
· Îndeplineşte şi alte sarcini dispuse de către șeful ierarhic superior privind activităţile legate de ASA2026.


	DIRECTOR EXECUTIV,
                  
	Raluca Gabriela RUGINĂ  

[bookmark: _GoBack]



image1.jpeg




